Predkladacia  správa

	Uzneseniami vlády Slovenskej republiky č. 76 z 26. januára 2005 k návrhu opatrení na zefektívnenie zverejňovania údajov v Obchodnom vestníku, č. 636 z 24. augusta 2005 ku koncepcii štátnej bytovej politiky do roku 2010 a č. 43 z 21. januára 2004 k návrhu Stratégie informatizácie spoločnosti v podmienkach SR a Akčného plánu	boli v bodoch B.1, B.2 a B.5 uznesenia vlády Slovenskej republiky č. 76 z 26. januára 2005,  B.5 uznesenia vlády Slovenskej republiky č. 636 z 24. augusta 2005    a B.5 uznesenia vlády Slovenskej republiky č. 43 z 21. januára 2004 podpredsedovi vlády SR a ministrovi spravodlivosti SR uložené úlohy týkajúce sa zefektívnenia zverejňovania údajov v Obchodnom vestníku, koncepcii štátnej bytovej politiky do roku 2010 a stratégie informatizácie spoločnosti v podmienkach SR a Akčného plánu.

V súlade so schválenými opatreniami na zefektívnenie zverejňovania údajov              v Obchodnom vestníku bol podpredseda vlády SR a minister spravodlivosti SR poverený v bode B.1 vypracovať a predložiť na rokovanie vlády návrh zákona, ktorým sa mení a dopĺňa zákon č. 34/2002 Z. z. o nadáciách a o zmene Občianskeho zákonníka v znení neskorších predpisov, v bode B.2 vypracovať a predložiť na rokovanie vlády návrh zákona, ktorým sa mení a dopĺňa zákon č. 213/1997 Z. z.       o neziskových organizáciách poskytujúcich všeobecne prospešné služby v znení zákona č. 35/2002 Z. z., a v bode B.5 vypracovať a predložiť na rokovanie vlády návrh zákona, ktorým sa mení a dopĺňa zákon č. 147/1997 Z. z. o neinvestičných fondoch a o doplnení zákona NR SR č. 207/1996 Z. z. v znení zákona č. 34/2002     Z. z. do 31. júla 2005. 
Vzhľadom na vecnú náväznosť uvedených právnych noriem (zákon č. 34/2002 Z. z. o nadáciách a o zmene Občianskeho zákonníka v znení neskorších predpisov, zákon č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z. a zákon č. 147/1997 Z. z. o neinvestičných fondoch a o doplnení zákona NR SR č. 207/1996 Z. z. v znení zákona č. 34/2002 Z. z.), ktorých sa mali zmeny v súvislosti so schválenými opatreniami na zefektívnenie zverejňovania údajov v Obchodnom vestníku týkať, bolo žiadúce predkladať návrhy zmien a doplnení týchto zákonov súčasne. 
Keďže návrhy noviel niektorých z uvedených právnych noriem boli ešte koncom roka v štádiu prerokovávania s inými rezortmi (najmä návrh novely zákona  č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z. bol v rozpracovaní s ministerstvom zdravotníctva), ktoré predložili nové podnety, bolo splnenie úloh podľa bodov B.1, B.2 a B.5 z uznesenia vlády Slovenskej republiky č. 76 z 26. januára 2005 podpredsedovi vlády SR a ministrovi spravodlivosti SR prolongované na termín      28. februára 2006. 

V súlade so schválenou koncepciou štátnej bytovej politiky do roku 2010 bol podpredseda vlády SR a minister spravodlivosti SR poverený v bode B.5 predložiť na rokovanie vlády v spolupráci s ministrom výstavby a regionálneho rozvoja návrh novely Občianskeho zákonníka, ktorou sa upravia podmienky poskytovania bytových náhrad do 31. decembra 2005. Vzhľadom na skutočnosť, že splnenie uvedenej úlohy si vyžiada legislatívne zmeny v Občianskom zákonníku a nami pripravovaným návrhom zákona o poistnej zmluve a o zmene a doplnení niektorých zákonov sa bude meniť Občiansky zákonník v článku II., je účelnejšie predkladať obe pripravované rozporacované úlohy súčasne, aby sa zabránilo početným čiastkovým novelizáciam Občianskeho zákonníka.
V súlade so schválenou stratégiou informatizácie spoločnosti v podmienkach SR a Akčného plánu bol podpredseda vlády SR a minister spravodlivosti SR poverený v bode B.4 zabezpečiť plnenie úloh Akčného plánu v rezortoch a vytvoriť podmienky na ich realizáciu a v Akčnom pláne splniť úlohu 1.b.8 - zapracovať osobitné ustanovenia pripravovaného návrhu zákona o informačných systémoch verejnej správy s prepojením na novelu zákona Národnej rady SR č. 1/1993 Z. z. o Zbierke zákonov do 31. decembra 2005. V rámci pripomienkového konania              a rokovaní k návrhu zákona o informačných systémoch verejnej správy bolo               s gestorom - Ministerstvom dopravy, pôšt a telekomunikácií SR dohodnuté neuvádzať konkrétne informačné systémy v uvedenom zákone. Týka sa to aj informačného systému JASPI, obsahom ktorého sú všetky platné zákony SR, prevádzkovaného Ministerstvom spravodlivosti SR a ktorý by mal v budúcnosti zahŕňať elektronickú Zbierku zákonov. Následne bol navrhovaný zákon                      o informačných systémoch verejnej správy gestorom predložený na rokovanie vlády a schválený vládou Slovenskej republiky. 

	Vzhľadom na zmeny, ktoré v posledných dňoch nastali vo vláde SR,                 k časovej tiesni vo vzťahu k najbližšiemu termínu rokovania vlády SR dňa 14. marca 2006 a v neposlednom rade k vyhlásenému termínu predčasných volieb na 17. júna 2006 nie je možné uvedené body uznesení vlády Slovenskej republiky vestníku splniť.

Materiál nemá finančný, ekonomický, environmentálny vplyv ani vplyv na zamestnanosť a preto sa táto doložka nevyhotovuje.

Návrh nebude mať dopad na štátny rozpočet, rozpočty obcí alebo rozpočty vyšších územných celkov, nebude mať vplyv na zamestnanosť, ani na tvorbu pracovných miest.